اردو تھیٹر

اردو تھیٹر برصغیر کی سماجی، ادبی اور ثقافتی تاریخ سے گہرا تعلق رکھتا ہے۔

 اردو تھیٹر کی تاریخ 

 ابتدائی دور (18ویں–19ویں صدی) 
اردو تھیٹر کی جڑیں پارسی تھیٹر سے جڑی ہیں۔ انیسویں صدی میں پارسی تھیٹر کمپنیوں نے اردو، ہندی اور فارسی کے امتزاج سے ایسے ڈرامے پیش کیے جن میں شاعری، موسیقی، رقص، رومانوی اور اخلاقی کہانیاں نمایاں تھیں۔ اس دور میں اسٹیج، ملبوسات اور مکالمہ نگاری پر خاص توجہ دی جاتی تھی۔

 20ویں صدی کا آغاز 
اس دور میں آغا حشر کاشمیری کو “اردو ڈرامے کا شیکسپیئر” کہا گیا۔ سماجی مسائل، عورتوں کے حقوق اور اخلاقی تضادات موضوع بنے اورتھیٹر عوامی تفریح کے ساتھ ساتھ اصلاح کا ذریعہ بھی بنا۔

 تقسیمِ ہند کے بعد 
پاکستان اور بھارت میں اردو تھیٹر الگ الگ سمتوں میں آگے بڑھا۔ پاکستان میں ریڈیو، فلم اور بعد میں ٹی وی نے تھیٹر کو پیچھے دھکیل دیا اوربھارت میں اردو تھیٹر نسبتاً محدود مگر ادبی حلقوں میں زندہ رہا۔

 موجودہ دور میں اردو تھیٹر 
پاکستان میں حالات

آج اردو تھیٹر دو بڑے دھاروں میں نظر آتا ہے:

 کمرشل تھیٹر (خاص طور پر لاہور) مزاح، فیملی ڈراما اور ہلکی پھلکی تفریح فراہم کرتا ہے۔ اکثر اس پر معیار میں کمی اور غیر سنجیدگی کا الزام لگتا ہے۔ پھر بھی عوامی سطح پر مقبول ہے۔
 سنجیدہ / ادبی تھیٹر محدود مگر باوقار حلقوں میں فعال ہے۔سماجی، سیاسی اور نفسیاتی موضوعات پیش کرتا ہے۔ این سی اے، اجوکا تھیٹر اور دیگر گروپس اس روایت کو زندہ رکھے ہوئے ہیں۔

بھارت میں اردو تھیٹر

دہلی، علی گڑھ، لکھنؤ جیسے شہروں میں ادبی اور تجرباتی نوعیت کا تھیٹر ہے جس لئ ناظرین محدود مگر سنجیدہ ہیں۔

 موجودہ چیلنجز 

 ناظرین کی کمی
 مالی وسائل کا فقدان
 ٹی وی اور ڈیجیٹل میڈیا کا دباؤ
 اردو زبان کے قارئین اور سامعین میں کمی